
Αυσϊγαοϊ 

ΡΓγενεηϊίοη αἰπῃς ἴο γθαιςε ἴῃο γίςκ οἳ ααενεἰορίηρ αἄἰςθαςς, Ιπ]μίγ, αἰςαβί[ίγ, αἴς. | ἰς αἰςιιπριωϊςΏθα 
ἰΠῖο ΡΓΙΠΙΙΥγ, 5Θ0ΟΠάΒΙΥ απα ἰθγίίαιγ ργονεηϊίοη. | ἱπε]αάςες ΠιθᾶςιΓ6ς απα ρΓγαοϊϊεας {ΟοΓ ἴῃεα 
θην]γοηπηεηϊ, ςοεἰθῖγ απα Το Ιπαϊνίάμα[|. Της Ρεϊϊῖει ἴῃς «οοἰο-θεοποπηϊς ενα οἱ α οοµη!Τγ, ἴπα 
ΠΊΟΓ6Θ [θγῖίΙ6 Πα ργοιηα {οι ἴπα ἀενεἰορπιεπῖ οἳ ργδονθηϊίοη, εοπιρίηθά νΝΙΠ ἴπε ΠΊΘαᾶης ο//εΓθά 
ϱΥ Πἰρῃ-ἴθεῃ ἱη[γαςίγιμεῖϊωΓ6. ΡΓδονεηϊϊνθ αοϊϊοη ἂαΓθὰς Πᾶνθ Ώ6εη πιοαϊ[ίθα αμε ἴο Το Γἰσ6 ἰΠ Ινίης 
ςἴαπααΓας, {ΓΟΠΙ ἴπε Θθχεἰμσίνθ οοπίγοἰ οἱ ἱπ[θδοῖίοης ἴο ἴπε ργοϊθοϊίοη αραϊησὶί ἴπΠε 5ο-σαίίθα 
“ομ]τμγα” ἀἰςθαςες (εαΓγαἰοναςει|8Γ αἶςθαςθ, «8/Πς6Γ, αοοἰαεηῖς). 


Η πρόληψη αποσκοπεί στην ελάττωση του κινδύνου εμφάνισης ή εξελικτικής επιδείνωσης 
νόσου, τραυματισμού, ανικανότητας κ.λπ. Διακρίνεται σε πρωτογενή, δευτερογενή και 
τριτογενή. Περιλαμβάνει µέτρα και πρακτικές για το περιβάλλον, την κοινωνία και το άτομο. 
Όσο βελτιώνεται το κοινωνικοοικονοµικό επίπεδο µιας χώρας τόσο πιο γόνιμο γίνεται το 
έδαφος για την ανάπτυξη της πρόληψης, σε συνδυασμό µε τα µέσα που προσφέρει η υψηλή 
τεχνολογική υποδομή. Τα πεδία δράσης της πρόληψης έχουν τροποποιηθεί λόγω της ανόδου 
του βιοτικού επιπέδου, απὀ τον αποκλειστικό έλεγχο των λοιμώξεων στην προστασία απὀ τα 
νοσήματα του «πολιτισμού», (καρδιοαγγειακά νοσήματα, καρκίνος, ατυχήματα). 


Η Ελλάδα ακολουθώντας την πορεία των αναπτυγµένων χωρών προσπαθεί να προάγει την 
υγεία µέσω της θεραπευτικής κυρίως ιατρικής. Η ανάπτυξη της πρωτοβάθμιας περίθαλψης και 
της πρόληψης περιλαμβάνονται στις εξαγγελίες και όχι στην εφαρµογή των νομοσχεδίων για 
την υγεία. Ένα σύστηµα υγείας που προάγει την πρόληψη πρέπει να αξιολογεί τις πραγματικές 
ανάγκες του πληθυσμού, να λαμβάνει υπόψη την διεθνή εμπειρία και τα διεθνή 
επιδηµιολογικά δεδοµένα, να αποκαταστήσει την ισορροπία μεταξύ θεραπευτικής και 
προληπτικής ιατρικής, να διαχειρίζεται και να κατανέµει περιφερειακά τους πόρους, και να 
διασφαλίζει την ισότιµη και καθολική πρόσβαση των πολιτών στις υπηρεσίες υγείας. 


Η κατάκτηση και διατήρηση ενός ικανοποιητικούὐ επιπέδου υγείας αποτελεί κύρια 
προτεραιότητα των σύγχρονων κοινωνιών και εξαρτάται απὀ µία σειρά παραγόντων, όπως η 
ειρήνη, η εκπαίδευση, οι Φυσικοί πόροι, το σταθερό οικοσύστημα, η διατροφή , τα έσοδα, η 
κοινωνική δικαιοσύνη και η ισότητα. 


Στις αναπτυσσόμενες χώρες οι κακές συνθήκες υγιεινής, η απουσία κατάλληλων συστηµάτων 
ύδρευσης και αποχέτευσης, ο υπερπληθυσμός, ο µαρασμός , οι κακές συνθήκες στέγασης 
αποτελούν κάποιες απὀ τις κυριότερες απειλές της υγείας. Στις αναπτυγμένες χώρες τα 
σημαντικότερα προβλήματα υγείας συνδέονται κυρίως µε τον τρόπο ζωής ([ΙΠεςῖγί6), τα 
ατυχήματα, το κάπνισμα, την κατάχρηση αλκοόλ και ουσιών, τη βία, το εργασιακό σἴγεςς, τη 
μόλυνση του περιβάλλοντος. 


Στην Ευρώπη η αξιόλογη βελτίωση του επιπέδου υγείας τον τελευταίο αιώνα µε δραματική 
µείωση της θνησιμότητας και νοσηρότητας είναι το αποτέλεσµα συνδυασμού κοινωνικών και 

οικονοµικών μεταβολών, εξελίξεων στη θεραπευτική ιατρική και εφαρµογή µέτρων δηµόσιας 
υγείας συμπεριλαμβανομένης της πρόληψης. Η πρόληψη εκφράζει τις προσπάθειες των 
λειτουργών της υγείας να προλάβουν την εκδήλωση νόσων και ασθενειών και τις συνέπειες 
τους για το άτοµο, την κοινωνία, και το περιβάλλον µέσω προγραμμάτων προαγωγής της 
υγείας. 


Η πρόληψη είναι µια δυναμική διαδικασία που περιλαμβάνει τρία στάδια: 


α) πρωτογενής πρόληψη: περιλαμβάνει τα µέτρα που αποσκοπούν στη µείωση της επίπτωσης 
µιας νόσου στον πληθυσμό, δηλ. τον περιορισμό της εμφάνισης νέων περιπτώσεων. Η 
πρωτογενής πρόληψη περιλαμβάνει µέτρα ατομικής και οµαδικής προστασίας. Σημαντικά 
δείγματα πρωτογενούς πρόληψης αποτελούν η χλωρίωση και Φθορίωση του νερού, η 
διαχείριση των λυμάτων και οι µαζικοί εμβολιασμοί. 


β) δευτερογενής πρόληψη: αποσκοπεί στη µείωση του επιπολασμού µιας αρρώστιας στον 
πληθυσμό, δηλ. την πρὠιμη διάγνωση και θεραπεία. Παραδείγματα αποτελούν η εφαρµογή 
του ἴεςῖ ρ8ρ και της µαστογραφίας στις γυναίκες και ο έλεγχος όλων των νεογνών για συγγενή 
υποθυρεοειδισµό, Φαινυλκετονουρία και έλλειψη ενζύμου 66ΘΡ0. 


γ) τριτογενής πρόληψη: στοχεύει στη µείωση του επιπολασμού της χρόνιας ανικανότητας ήτων 
υποτροπὠν της στον πληθυσμό, προσφέροντας προγράµµατα αποκατάστασης και 
επαγγελματικής και κοινωνικής επανένταξης. Παράδειγμα η επανένταξη των εξαρτηµένων 
ατόμων καιτο πρόγραµµα συστηµατικών µεταγγίσεων των πασχόντων απὀ θαλασσαιµία 


Στις ακόλουθες ενότητες θα επιχειρηθεί µια ερμηνεία των παραγόντων που επηρεάζουν την 
εφαρµογή της πρόληψης στην σύγχρονη κοινωνία και ιδιαίτερα στον ελληνικό χώρο, θα γίνει 
µια σύντομη ιστορική αναδρομή της εξέλιξης των υπηρεσιών παροχής πρόληψης και τέλος θα 
ακολουθήσουν κάποια συμπεράσματα και προτάσεις για την δοµή ενός συστήµατος υγείας 
που προάγει την πρόληψη. 


Παράγοντες πρόληψης- Ιστορική αναδροµή- Ελληνική εμπειρία 

Η μεγαλύτερη πρόκληση της πρόληψης σήµερα είναι να πείσει και να εκπαιδεύσει το άτομο, 
την οικογένεια Και το σύνολο της κοινωνίας, στην υιοθέτηση ενός υγιούς προτύπου διαβίωσης. 
Κύριος στόχος της πρόληψης είναι η αποφυγή του «πρὠιμου θανάτου» και η αὐξηση του 
προσδόκιµου επιβίωσης σε συνδυασμό µετη καλύτερη δυνατή ποιότητα ζωής. 


Σύμφωνα µε τους Μαιτγοϊ και ΜοιΓίς (1988) τόσο οι προσωπικοί όσο και οι «περιβαλ- 
λοντικοί» παράγοντες βρίσκονται σε άµεση αλληλεπίδραση κατά τη διάρκεια της ζωής και 
ασκούν δυναμική επίδραση στην κατάσταση της υγείας. Ως προσωπικοί παράγοντες ορίζονται 
από τη µια οι ανατομικές Φυσιολογικές και µεταβολικές παράμετροι του ατόµου και από την 
άλλη η προσωπικότητα και η συμπεριφορά όπως διαμορφώνονται µέσα στην κοινωνία και το 
πολιτιστικὀ μόρφωμα, (Αγραφιώτης 1988) όπου εξελίσσεται το άτοµο. Το περιβάλλον το οποίο 
ασκεί άµεσες ή έμμεσες επιρροές στην υγεία περιλαμβάνει το οικονομικό, πολιτιστικό και 
πολιτικό σύστημα. 


Κοινωνιολογικές µελέτες στο παρελθόν έχουν συσχετίσει το επίπεδο υγείας του ατόμου µε την 
κοινωνική τάξη απὀ την οποία προέρχεται. Σύµφωνα µε τους δείκτες υγείας τα άτοµα των 
χαμηλότερων κοινωνικοοικονοµικώὠν τάξεων παρουσιάζουν υψηλότερα ποσοστά βρεφικής 
θνησιμότητας, μεγαλύτερη συχνότητα λοιμώξεων και κακή στοματική υγιεινή. Εντούτοις 

προσφεύγουν σπανιότερα στις µονάδες πρωτοβάθμιας περίθαλψης και σπάνια είναι 
αποδέκτες των προγραμμάτων πρόληψης. «Το όριο της ιατρικής είναι η Φτώχεια»(1). Επιπλέον 
το χαμηλό επίπεδο εκπαίδευσης και η µη δυνατότητα πρόσβασης στους εκπαιδευτικούς 
μηχανισμούς, η έκθεση σε περιβαλλοντικούς κινδύνους επιβαρύνουν την κατάσταση. Η 
προστασία και προαγωγή της σωματικής και ψυχικής υγείας των ατόμων απαιτεί την ένταξη 
τους στην κοινωνία, την καλλιέργεια οικογενειακών και φιλικών δεσμών. Ως επακόλουθο τα 
µέλη της κοινωνίας πλέον καθορίζουν σε πολιτικό, νοµικό, και διοικητικό επίπεδο, το πλαίσιο 
λειτουργίας των μηχανισμών πρόληψης. 


Παράλληλα µε το κοινωνικοοικονοµικό περιβάλλον η τεχνολογική υποδοµή ενός πληθυσμού 
καθορίζει το πλαίσιο ανάπτυξης των υπηρεσιών πρόληψης παρέχοντας τα απαραίτητα µέσα 
για την καταγραφή, αξιολόγηση, οργάνωση και εφαρµογή των πολιτικών πρόληψης. Τα 
τελευταία τριάντα χρόνια παρατηρείται μαζική εισβολή προηγμένης, εξειδικευμένης και 
δαπανηρής ιατρικής τεχνολογίας στο χώρο της υγείας στα πλαίσια της γενικότερης 
τεχνολογικής προόδου, µε κοινωνικές, ηθικές, νομικές και οικονομικές επιπτώσεις. Η πρόοδος 
της βιοϊατρικής τεχνολογίας ανέδειξε κυρίως την θεραπευτική ιατρική, η ανάπτυξη όµως των 
επιστημών επικοινωνίας, της πληροφορικής, των δικτύων συλλογής και αξιολόγησης 
πληροφοριών, οι εξελίξεις της επιδηµιολογίας, έδωσαν νέα ώθηση και δυνατότητες στην 
οργάνωση των προγραμμάτων πρόληψης. 


Η ιστορική καταγραφή της εξέλιξης των υπηρεσιών υγείας συμπεριλαμβανομένης της 
πρόληψης, ξεκινά στις αρχές του 20ου αιώνα µε το ελληνικό κράτος να διανύει µια περίοδο 
πολιτειακής αστάθειας και έλλειψης οικονοµικών πόρων. Οι πόλεμοι, η Μικρασιατική 
Καταστροφή, η οικονομική κρίση οδήγησαν τον πληθυσμό στη Φτώχεια και την εξαθλίωση. Οι 
κυβερνήσεις περιορίζονταν συνήθως στην καταπολέμηση των λοιμωδών νόσων. Το 1922 µε 
τον νόμο 2882 ιδρύθηκετο «Υπουργείο Υγιεινής, Πρόνοιας και Αντίληψης», η χώρα διαιρέθηκε 
σε πέντε υγειονομικές περιφέρειες, ενώ για κάθε νοµό προβλεπόταν η σύσταση υγειονομικού 
συμβουλίου. Οι περιορισμένες όµως οικονομικές δυνατότητες του κράτους δεν επέτρεψαν 
σημαντικές αλλαγές. Η γερμανική κατοχή και ο εμφύλιος πόλεμος προκάλεσαν µεγάλες 
καταστροφές στην χώρα, µε τις υπηρεσίες παροχής υγείας να στερούνται οργάνωσης και 
αποτελεσματικότητας. Το 1953 µε την ψήφιση του Ν.Δ. 2592/53 «περί οργανώσεως της 
ιατρικής αντιλήψεως» απὀ την κυβέρνηση Παπάγου επιχειρείται για πρώτη φορά η θέσπιση 
ενός ολοκληρωμένου και αποκεντρωµένου συστήµατος υγείας. 


Μεταξύ των άλλων προέβλεπε την αποκέντρωση του συστήµατος µε τη δηµιουργία 
υγειονοµικών περιφερειών και την ανάπτυξη των υπηρεσιών πρωτοβάθμιας περίθαλψης µε 
την δηµιουργία υγειονομικώὠν σταθμών. Το 1961 συστάθηκε ο Οργανισμός Γεωργικών 
Ασφαλίσεων {Ο.Γ.Α.) µε στόχο την κάλυψη του αγροτικού πληθυσμού. Ακολούθησε η περίοδος 
της δικτατορίας χωρίς ιδιαίτερες εξελίξεις στον τοµέα της Φροντίδας υγείας πλην της 
καθιέρωσης της υποχρεωτικής υπηρεσίας υπαίθρου. Επίσης, αξίζει να αναφερθεί ο 
«Σχεδιασμός της Κοινωνικής Πολιτικής» του υπουργού υγείας της δικτατορίας που προέβλεπε 
την ανάπτυξη ενός συστήµατος πρωτοβάθμιας Φροντίδας στηριζόµενο στους οικογενειακούς 
γιατρούς, σχέδιο το οποίο δεν προχώρησε. 


Μετά την πτώση της δικτατορίας γίνεται πλέον αντιληπτή η ανάγκη συνολικής αναθεώρησης 
των υγειονομικών υπηρεσιών στο πλαίσιο της ευρωπαϊκής κοινότητας. Το 19580 στο νομοσχέδιο 
«Μέτρα προστασίας της Υγείας» µε υπουργό Υγείας τον καθηγητή Σ. Δοξιάδη επανατίθεται το 
θέµα της αποκέντρωσης, του κοινωνικού ελέγχου και της οργάνωσης της πρωτοβάθμιας 

Φροντίδας. Το 1983 ο Νόμος 1397, επί κυβερνήσεως Π.Α.Σ.Ο.Κ. αποτέλεσε την µεγαλύτερη 
νομοθετική μεταρρύθμιση στον χώρο της υγείας, αφού για πρὠτη φορά ορίζονταν τα πλαίσια 
ενός Εθνικού Συστήματος Υγείας µε στόχους την ισότητα και την καθολικότητα στην πρόσβαση, 
την αποκέντρωση, τον κοινωνικό έλεγχο, τη δικαιότερη κατανομή των πόρων και την ανάπτυξη 
της πρωτοβάθμιας Φροντίδας. Τα επόμενα χρόνια ακολουθούν µεταρρυθµιστικές προτάσεις 
(Νόμος 2071, επἰ Νέας Δημοκρατίας), µε κατάληξη την ψήφιση του Νόμου 2519/1997, καιτου 
ελπιδοφόρου 2889 τον Μάρτιο του 2001, ὀπου προτάθηκαν νέες αποκεντρωµένες οργανωτικές 
δομές και θεσμοί για την δηµόσια υγεία και δίνεται ιδιαίτερη έµφαση στην ανάπτυξη δικτύων 
πρωτοβάθμιας Φροντίδας και πρόληψης. 


Στο ξεκίνημα του 21ου αιώνα, θεωρώντας κεκτηµένη και διασφαλισµένη την αξιοπρεπή 
διαβίωση (κατοικία, ύδρευση, αποχέτευση, αποκομιδή απορριμμάτων) για το µεγαλύτερο 
τµήµα του ελληνικού πληθυσμού, η πρόληψη σε επίπεδο περιβάλλοντος στοχεύει µε αρκετά 
ικανοποιητικά, προς το παρὀν αποτελέσµατα, στον έλεγχο και περιορισμό της ατμοσφαιρικής 
ρύπανσης, την επεξεργασία των βιομηχανικών και αστικὠν αποβλήτων, την χρήση 
εναλλακτικών µέσων μεταφοράς και γενικότερα την ορθολογική χρήση των Φυσικών πόρων. 
Στο πεδίο περιβάλλον και πρόληψη, η πολιτεία έχοντας αναγνωρίσει την σηµασία της 
εξασφάλισης υγιούς περιβάλλοντος ως σταθερά στην διαδικασία προαγωγής της υγείας 
προχωρά σταδιακά στις πρακτικές περιβαλλοντολογικής προστασίας και την προσπάθεια 
περιβαλλοντολογικής εκπαίδευσης του πληθυσμού. 


Το κοινωνικό περιβάλλον και η ατομική συμπεριφορά επηρεάζουν την εκδήλωση µιας νόσου. 
Σήµερα τα λοιμώδη νοσήματα δεν αποτελούν πλέον την κύρια απειλή για την υγεία. Έχουν 
αντικατασταθεί απὀ τα νοσήματα του πολιτισμού (καρδιαγγειακά, καρκίνος, ατυχήματα, 
αυτοκτονίες, ΑΙΏ5). Η Ελλάδα, ακολουθώντας την πορεία των αναπτυγµένων χωρών, πέτυχε 
σηµαντική πρόοδο στον έλεγχο και περιορισμό πολλών λοιμωδών νοσημάτων, µέσω μαζικών 
εμβολιασμών και συνεχών βελτιώσεων στη διατροφή και στις συνθήκες υγιεινής και 
διαβίωσης. Παραδείγματα αποτελούν η εκρίζωση της εὐυλογιάς, της διφθερίτιδας, της 
πολιομυελίτιδας του τετάνου και ο περιορισµόςτης φυματίωσης. 


Παράλληλα, όµως, «παλαιά» λοιμώδη νοσήματα ξαναέρχονται στο προσκήνιο, για παράδειγµα 
η πολιομυελίτιδα µε την είσοδο ανεµβολίαστων οικονομικών μεταναστών και προσφύγων και 
ο άνθρακας µε την υποτιθέμενη απειλή βιολογικού πολέμου και συγχρόνως προβληματίζουν 
νεοεμφανιζόµενα νοσήματα, όπως το ΑΙΏ5 και η σπογγώδης εγκεφαλοπάθεια. Λόγω των 
παραπάνω ιδιαιτεροτήτων τίποτα δεν πρέπει να θεωρείται δεδομένο στην εκτέλεση των 
προγραμμάτων πρόληψης, αλλά να διαμορφώνονται δυναμικά ανάλογα µε τις περιστάσεις. 
Παράδειγμα αποτελεί η διοργάνωση του πανελλήνιου αγώνα ενάντια στην πολιομυελίτιδα το 
1999, Τη θέση των λοιμώξεων σαν βασική αιτία θανάτου αντικατέστησαν οι παθήσεις του 
κυκλοφορικού (καρδιαγγειακά και αγγειακά εγκεφαλικά επεισόδια), ο Καρκίνος και τα 
ατυχήματα. Αυτή η μετατροπή αντανακλά αφενός την βελτίωση του βιοτικού επιπέδου, 
αφετέρου την τροποποίηση των ατομικών συνηθειών. Άμεση προτεραιότητα της πρόληψης 
είναι η υιοθέτηση ατομικών συνηθειών που προάγουν την υγεία όπως η αποφυγή του 
καπνίσματος και του αλκοόλ, η καταπολέμηση της παχυσαρκίας, η σωστή διατροφή , η 
σωματική άσκηση, ο περιορισμός του σἴγεςς και η διασφάλιση της ψυχικής υγείας και ευεξίας. 
Επίσης εκπονούνται προγράµµατα πρώὠιµης και έγκαιρης διάγνωσης και πλήρους 
αποκατάστασης και επανένταξης µετά τη θεραπεία. 


Συμπεράσματα Προτάσεις 

Η πρόληψη είναι η ουσιαστική Φροντίδα υγείας και βασίζεται σε πρακτικές και τεχνολογία 
κοινωνικά και επιστημονικά αποδεκτές. Αφορά το άτομο, την οικογένεια και την κοινωνία, και 
η εφαρµογή της κοστίζει και στην Κοινωνία και το κράτος. 

Η έννοια της πρωτοβάθμιας Φροντίδας υγείας, η οποία περιλαμβάνει την πρόληψη, 
καθορίστηκε το 1978 µε την διακήρυξη της Άλμα-Άτα : «Η πρωτοβάθμια Φροντίδα υγείας 
αποτελεί αναπόσπαστο µέρος τόσοτου υγειονομικού συστήµατος της χώρας, του οποίου είναι 
κεντρικός μοχλός και επίκεντρο, όσο και της κοινωνικής Και οικονοµικής ανάπτυξης της 
κοινότητας σε όλη της την έκταση. Είναι το πρώτο επίπεδο επαφής των ατόμων, της 
οικογένειας και της κοινότητας µε το Εθνικό Σύστημα Υγείας, φέρνοντας το πλησιέστερα εκεί 
όπου ζουν και εργάζονται οι άνθρωποι, και αποτελεί το πρὠτο στοιχείο του προγράµµατος 
υγειονομικής Φροντίδας». Η πρωτοβάθμια Φροντίδα υγείας , σύµφωνα µε την Παγκόσμια 
Οργάνωση Υγείας θα είναι ο οδηγός για την επίτευξη του στόχου «Υγεία για όλους ωςτο 2000». 


Η ανάπτυξη του υγειονομικού τοµέα στις βιομηχανικές κυρίως χώρες αποτέλεσε έναν δυναμικό 
Κλάδο παραγωγής και απασχόλησης, ενώ συγχρόνως κινητοποίησε οικονομικά Και άλλους 
βιομηχανικούς κλάδους (βιομηχανίες Φαρμάκων, εξοπλισμού, πληροφορικής κ.ά.). Η 
χρηματοδότηση της Φροντίδας υγείας, σύµφωνα µε τον Οργανισμό Οικονομικής Συνεργασίας 
Ανάπτυξης (ΟΟΣΑ), απορροφά το 8,696 του Ακαθάριστού Εθνικού Προϊόντος, όμως ο κύριος 
όγκος των δαπανών αφορά τη νοσοκοµειακή περίθαλψη και όχι την πρωτοβάθμια Φροντίδα 
υγείας και την πρόληψη, παρά τις διακηρύξεις της Άλμα-Άτα το 1985 για αναπροσανατολισµό 
των υπηρεσιών υγείας και ανάπτυξη της πρωτοβάθμιας περίθαλψης. Έτσι, το 1977 η 
νοσοκοµειακή περίθαλψη απορροφούσε το 51,256 των δημόσιων δαπανών, η πρωτοβάθμια 
περίθαλψη το 17,606το 1991 τα νούμερα αυτά διαμορφώθηκαν σε 63,596 και 14,236 αντίστοιχα. 
Συνεπώς οι δαπάνες για την νοσοκοµειακή περίθαλψη αυξάνονται σε βάρος της πρωτοβάθμιας 
Φροντίδας και πρόληψης. Αυτό είχε σαν αποτέλεσµα την ανισότιµη ανάπτυξη της 
νοσοκομειακής περίθαλψης και την συρρίκνωση του τοµέα της πρόληψης. Αντικειµενικά 
βέβαια οι εξελίξεις και τα αποτελέσµατα της θεραπευτικής ιατρικής είναι πολύ «εντυπωσιακά» 
και ικανοποιούν ταχύτατα τον πολίτη-καταναλωτή των υπηρεσιών υγείας, ενώ τα προϊόντα της 
πρόληψης αξιολογούνται και εκτιμώνται στην πορεία του χρόνου και σε επίπεδο κοινωνίας και 
πληθυσμού και όχι ατομικό. 


Το ελληνικό υγειονομικό σύστημα την τελευταία εικοσαετία βρίσκεται σε διαρκή διαδικασία 
δομικών και οργανωτικών αλλαγών, χωρίς όµως μέχρι σήµερα να θεωρείται καλά οργανωμένο 
και αποδοτικό (ΚαγοΚκίς-οἰσςοιΓας, 1994). Η πολιτεία, τόσο στην αρχική οργάνωση του Εθνικού 
Συστήµατος Υγείας όσο και στις ακόλουθες προσπάθειες «μεταρρύθμισης» του συνεχώς 
επαναλαμβάνει και αναιρεί τις προσπάθειες για την ανάπτυξη της πρωτοβάθμιας Φροντίδας 
και πρόληψης περιοριζόµενη κατά κόρον στην εξαγγελία νομοσχεδίων και µέτρων και όχι στην 
εφαρµογήτους. 


Σκοπός κάθε συστήµατος υγείας είναι η διασφάλιση και η βελτίωση του επιπέδου υγείας του 
πληθυσμού µέσω της πρόληψης, της περίθαλψης, της θεραπείας, µε τελικό στόχο τη βελτίωση 
της ποιότητας ζωής του πληθυσμού. Ένα σύστηµα υγείας που προάγειτην πρόληψη πρέπει να 
περιλαμβάνειτα παρακάτω: 


ο Εκπαίδευση στην πρόληψη των προβλημάτων υγείας και παράλληλα παροχή 
μεθοδολογίας τρόπων ελέγχου και πρώιμης διάγνωσης 

ο Προαγωγή της σωστής διατροφής και παροχή ποιοτικής σίτισης. 

ο Παροχή ασφαλούς ύδρευσης και διαχείρισης των αποβλήτων. 

9 Φροντίδα μητέρας και παιδιού και σωστός οικογενειακός προγραμματισμός. : 

ο Μαζικοί εµβολιασμοί έναντι των κυριοτέρων λοιμωδών νοσημάτων και ενίσχυση της 
έρευνας για την παραγωγή νέων εµβολίων. 

ο Πρόληψη και έλεγχος τοπικών ενδηµιών. 

ο Αντιμετώπιση κοινών νοσημάτων και τραυμάτων. 

ο Προληπτική χορήγηση Φαρμάκων. 


Δεδομένης της πολιτικής, κοινωνικής, οικονοµικής και ηθικής κρίσης της ιατρικής σήµερα οι 
προτάσεις για την εφαρµογή ενός ολοκληρωμένου συστήµατος υγείας µε αναπτυγμένη την 
πρωτοβάθμια Φροντίδα και πρόληψη πρέπει να στηριχθούν στα εξής: 


ο Αξιολόγηση των πραγματικών αναγκών του πληθυσμού µέσω επιδηµιολογικών 
ερευνών και όχι άλογη χρήση εξειδικευμένης και δαπανηρής ιατρικής τεχνολογίας. 

ο Διασύνδεση και επικοινωνία των υπηρεσιών υγείας σε διεθνές επίπεδο για την 
καταγραφή και αξιολόγηση των διεθνών επιδηµιολογικών δεδοµένων. 

ο Αποδοτική διαχείριση των πόρων, µε αποτελεσματική χρηματοδότηση και 
περιφερειακή κατανοµή.: 

ο Μεταρρυθµιστικάἀ πλάνα υπό κρατικό έλεγχο ὡστε να διασφαλίζεται η καθολική και 
ισότιµη χρήση των υπηρεσιών πρόληψης από όλουςτους πολίτες. 

ο Αποκατάσταση της ισορροπίας μεταξύ προληπτικής και θεραπευτικής ιατρικής µε 


αντίστοιχη αποκατάσταση της χρηµατοδότησηςτους. 


Αντί επιλόγου 

Ο σκοπός της πρόληψης είναι η ελάττωση του κινδύνου εμφάνισης ή εξέλιξης µιας νόσου, 
τραύματος, ή ανικανότητας και η προστασία της θετικής υγείας. Δεδομένου ὁότι «οι 
μεγαλύτεροι εχθροί για την υγεία δεν είναι τα μικρόβια, οι ιοί και ο καρκίνος, αλλά η Φτώχεια, 
η άγνοια και η εκμετάλλευση ανθρώπου απὀ άνθρωπο» (Τριχόπουλος, 1982), οι υπηρεσίες 
υγείας που Φιλοδοξούν να προάγουν την πρόληψη, θα πρέπει να επικεντρωθούν στην 
βελτίωση του κοινωνικοοικονομικού επιπέδου του πληθυσμού, στην εκπαίδευση αυτού και την 
αναθεώρηση των ανθρωπίνων σχέσεων. 

